Prajnaparamita in Eight Thousand Verses Tibetan Translation Chapter 24
//shes rab kyi pha rol tu phyin pa brgyad stong pa/ bam po nyi shu bzhi pa; de nas bu mo de'i pha mas bu mo de la 'di skad ces smras so/ /rigs kyi bu de'i dka' ba'i gnas dag khyod kyis bstan pa las na chos de dag ni gcig tu nges par bsam gyis mi khyab pa 'jig rten thams cad las khyad par du 'phags pa sems can thams cad bde ba thob par byed pa'i
bar ni ngo mtshar to/ /rigs kyi bu gang dag de dag gi phyir de lta bu'i dka' ba'i gnas dag la sbo ? bar byed na khyod nged kyis gnang gis/ bu mo nged kyang khyod dang lhan cig tu byang chub sems dpa' sems dpa' chen po chos 'phags blta ba dang phyag bya ba dang bsnyen bkur bya ba dang
mchod pa byed du 'gro yis nged 'gro ba'i go skabs phye shig /de nas tshong dpon gyi bu mo de byang chub sems dpa' sems dpa' chen po chos 'phags la mchod par bya ba dang/ bkur stir bya ba'i phyir chas te rang gi pha ma la rig par byas nas 'di skad ces/ yab yum ci skad gsungs
ba de bzhin du mdzod cig dang bdag ni dge ba'i phyogs gang gi yang bar chad mi bgyid do zhes smras nas tshong dpon gyi bu mo de/ byang chub sems dpa' sems dpa' chen po chos 'phags la mchod pa dang bkur stir bya ba'i phyir chas bar gyur to/ /de nas tshong dpon gyi bu mo des shing rta
lnga brgya yang rgyan gyis brgyan/ bu mo lnga brgya de dag kyang rgyan gyis brgyan to/ /rgyan gyis brgyan nas me tog tha dad pa kha dogs tshogs pa dag dang gos kha dog sna tshogs thogs/ bdug pa dang di dang phreng ba dang byug pa dang phye ma dang chos gos dang gdugs dang rgyal mtshan dang dril
@273b bu dang bdan dag thogs/ rin po che sna tshogs rnam pa tha dad pa dag dang rin po che sna tshogs rnam pa tha dad pa'i rang bzhin gyi me tog dag kyang thogs/ bza' ba dang bca' ba dang myang ba mang po pha mas kyang thogs nas byang chub sems dpa' sems dpa' chen po rtag tu du dang shing rtag gcig
tu lhan cig tu zhugs te/ bu mo lnga brgya shing rta lnga brgya'i nang du zhugs pa de dag gis yongs su bskor cing mdun du bdar nas pha ma la sogs pa 'khor mang po dang shar phyogs ga la ba der logs su dong ste mthar gyis song ba dang / byang chub sems dpa' sems dpa' chen po
rtag tu dus rgyad ring mo zhig nas grong khyer spos ldan rin po che sna bdun rnam bar bkra ba blta na sngug pa las byas pa/ rin po che sna bdun gyi rang bzhin gyi rab rim bdun gyis bskor ba/ rta babs bdun yod pa/ 'obs rim bdun par ta la'i phreng ba rim bdun gyis yongs su bskor
ba; chur dpag tshad bcu gnyis zhing du dpag tshad bcu gnyis yod pa/ 'byor cing rgyas pa bde ba lo legs pa mi dang skye bo mang pos gang pa/ bar gyi tshong khang gi phreng ba ri mo sna tshogs su bris ba lta bu blta na sdug pa phigs par gyur pa mnyam zhing mtshungs pa/ skye bo dang
khyogs kyi bzhon pa dang rkang gis 'gro ba'i gnas 'dzer dog med par gnas pa lnga brgya dag gis legs par bsgrubs pa/ grong khyer de'i dbus kyi bzhi mdo na byang chub sems dpa' sems dpa' chen po chos 'phags chos kyi khri la 'dug nas 'khor brgya phrag du ma dang 'khor stong phrag
du ma dang 'khor brgya stong phrag du mas yongs su bskor cing mdun du byas nas chos ston pa mthong ste/ mthong ma thag tu de 'di lta bu'i bde ba thob pa 'di lta ste/ dper na dge slong bsam gtan dang po rtse gcig tu yid la byed pas snyoms par zhugs pa bzhin no/ /de mthong
nas 'di snyam du sems te bdag shing rta'i nang du zhugs bzhin du byang chub sems dpa' sems dpa' chen po chos 'phags kyi drung du 'gro ba ni bdag gi mchi'o snyam nas shing rta las babs so/ /de nas shing rta de las babs pa dang gzhan tshong dpon gyi bu mo de dang bu mo lnga brgya po de
@274a */ /dag kyang mnyam du shing rta las babs so/ /de nas byang chub sems dpa' sems dpa' chen po rtag tu ngu tshong dpon gyi bu mo la sogs pa bu mo lnga brgyas yongs su bskor cing mdun du bdar te mchod pa'i bkod pa tshad med pa dang byang chub sems dpa' sems dpa' chen
bo chos 'phags gal ba der dong ngo / /yang de'i tshe byang chub sems dpa' sems dpa' chen po chos 'phags kyis shes rab kyi pha rol tu phyin pa'i khang pa brtsegs pa rin po che sna bdun gyi rang bzhin las byas pa tsan dan dmar bos brgyan cing mu tig gi dra bas g.yogs pa zhig byed bu
bcug ste/ khang pa brtsegs pa de'i gru bzhir nor bu rin po che bzhag par gyur te de dag sgron ma'i bya ba byed do/ /bdug spos kyi snod dngul las byas pa bzhi yang phyogs bzhir btags te 'di lta ste shes rab kyi pha rol tu phyin pa la mchod pa bya ba'i phyir a ga ru nag po 'ba' zhig gis
bdug par byed do/ /khang pa brtsegs pa de'i dbus su rin po che sna bdun las byas pa'i khri bzhi btsugs te de'i steng du rin po che'i sgrom bzhi bzhag nas de'i nang du shes rab kyi pha rol tu phyin pa gser gyi glegs bam la bE d'Au rya bzhu bas bris pa bcug ste khang pa brtsegs pa de yang dar gyi chun
po sna tshogs rnam pa tha dad pa 'phyang bas brgyan to/ /de nas byang chub sems dpa' sems dpa' chen po rtag tu du tshong dpon gyi bu mo la sogs te bu mo lnga brgya dang bcas pas khang pa brtsegs pa de mchod pa'i bkod pa tshad med pas brgyan pa mthong zhing de na lha stong phrag du ma dag kyang mthong
ste; lha rnams kyi dbang po brgya byin yang lha'i me tog man d'a ra ba dang lha'i tsan dan gyi phye ma dang lha'i gser gyi phye ma dang lha'i dngul gyi phye ma dag gis/ khang pa brtsegs pa de la 'thor mngon par 'thor mngon par rab tu 'thor bar mthong ngo lha'i sil snyan dag kyang thos so/
mthong zhing thos nas byang chub sems dpa' sems dpa' chen po rtag tu ngus lha rnams kyi dbang po brgya byin la 'di skad ces smras so/ /lha'i dbang po khyod lha stong phrag du ma dag dang lhan cig rin po che'i khang pa brtsegs pa 'di la ci'i phyir lha'i me tog man d'a ra ba dang lha'i tsan dan
@274b gyi phye ma dang lha'i gser gyi phye ma dang lha'i dngul gyi phye ma dag gis 'thor zhing mngon par 'thor mngon par rab tu 'thor lha'i sil snyan 'di dag kyang lha rnams bar snang la ci'i phyir rdung / de skad ces smras pa dang lha rnams kyi dbang po brgya byin gyis byang chub sems dpa' sems dpa'
chen po rtag tu ngu la 'di skad ces smras so/ /rigs kyi bu 'di ni shes rab kyi pha rol tu phyin pa byang chub sems dpa' sems dpa' chin po rnams kyi yum dang yongs su 'dren pa yin te/ 'di la bslabs pas byang chub sems dpa' sems dpa' chen po dag yon tan thams cad kyi pha rol
tu phyin par rjes su 'gro ba dang / sangs rgyas kyi chos thams cad dang rnam pa thams cad mkhyen pa nyid kyang myur du thob par 'gyur pa yin na khyod mi shes sam/ de skad ces smras pa dang byang chub sems dpa' sems dpa' chen po rtag tu dus lha rnams kyi dbang po brgya byin la
'di skad ces smras so/ /kO shi ka shes rab kyi pha rol tu phyin pa byang chub sems dpa' sems dpa' chen po rnams kyi yum dang yongs su 'dren pa de gang na bzhugs/ brgya byin gyis smras pa/ rigs kyi bu de ni khang pa brtsegs pa 'di'i nang na gser gyi glegs bam la bE d'Au rya bzhu
bas bris pa 'phags pa byang chub sems dpa' sems dpa' chen po chos 'phags kyis rgya rim bdun gyis rgyas btab nas bzhag ste nged kyis khyod la bstan par dka'o/ /de nas byang chub sems dpa' sems dpa' chen po rtag tu du tshong dpon gyi bu mo la sogs te/ bu mo lnga
brgya dag dang lhan cig tu de dag gis me tog dang phreng ba'i chun po dang gos rin po che dang bdug pa dang dri dang phreng ba dang byug pa dang / phye ma dang chos gos dang gdugs dang rgyal mtshan dang dril bu dang ba dan dag dang gser dang dngul las byas pa'i me tog gang dag thogs te/
'ongs pa'i tshogs pa de dag gis/ shes rab kyi pha rol tu phyin pa la mchod pa byas te 'di lta ste 'phags pa byang chub sems dpa' sems dpa' chen po chos 'phags la mchod pa'i phyir de dag las gzhan dang gzhan ches so sor bzhag go/ /de nas byang chub sems
@275a */ /dpa' sems dpa' chen po rtag tu du dang tshong dpon gyi bu mo la sogs pa bu mo lnga brgya dag gis me tog dang bdug pa dang dri dang phreng ba dang byug pa dang phye ma dang chos gos dang gdugs dang rgyal mtshan dang dril bu dang ba dan dang tsan dan gyi phye ma dang gser dang dngul
las byas pa'i me tog dang lha'i rol mo rnams kyis/ shes rab kyi pha ro tu phyin pa la sngar mchod pa byas nas byang chub sems dpa' sems dpa' chen po chos 'phags ga la ba der song ste phyin nas chos la mchod pa nyid kyi phyir byang chub sems dpa' sems dpa' chen po chos 'phags
la me tog dang bdug pa dri dang phreng ba dang byug pa dang phye ma dang chos gos dang gdugs dang rgyal mtshan dang dril bu dang ba dan dag dang tsan dan gyi phye ma dang gser dang dngul las byas ba'i me tog dag gis gtor mngon par gtor mngon par rab tu gtor to/ /lha'i sil snyan dag kyang
yang dag par rab tu dkrol lo/ /de nas me tog de dag byang chub sems dpa' sems dpa' chen po chos 'phags kyi spyi bo'i steng na me tog gi khang pa brtsegs pa zhig tu gyur to/ /gser dang dngul las byas pa'i me tog dang kha dog sna tshogs pa'i me tog de dag nam mkha' la
gzhal med khang 'dra bar 'dug par gyur to/ /de'i chos gos dang gos rin po che de dag kyang bar snang la rin po che sna tshogs kyi sbrin gyi dkyil 'khor 'dra bar 'dug par gyur to/ /byang chub sems dpa' sems dpa' chen po rtag tu ngu dang tshong dpon gyi bu mo la sogs pa bu mo lnga brgya
de dag gis byang chub sems dpa' sems dpa' chen po chos 'phags kyi rdzu 'phrul gyi cho 'phrul de lta bu mthong ste/ mthong nas de nas de dag 'di snyam du sems te ngo mtshar to/ /'di ltar byang chub sems dpa' sems dpa' chen po chos 'phags 'di rdzu 'phrul che zhing 'di ltar mthu
che la 'di ltar gzi brjid che ste/ rigs kyi bu 'di byang chub byang chub sems dpa'i spyad pa spyod pa nyid na yang rdzu 'phrul rnam par 'phrul pa 'di 'dra na bla na med pa yang dag par rdzogs pa'i byang chub mngon par rdzogs par sangs rgyas pa'i tshe ci 'dra bar 'gyur snyam mo/ /de nas tshong dpon gyi
@275b bu mo la sogs pa bu mo lnga brgya de dag gis byang chub sems dpa' sems dpa' chen po chos 'phags la dga' ba bskyed nas tshogs pa de dag thams cad dang lhag pa'i bsam pas bla na med pa yang dag par rdzogs pa'i byang chub tu sems bskyed de/ 'di skad du dge ba'i rtsa
ba 'dis bdag cag ma 'ongs pa'i dus na de bzhin gshegs pa dgra bcom pa yang dag par rdzogs pa'i sangs rgyas su gyur cig /byang chub sems dpa'i spyad pa spyod pa na yang byang chub sems dpa' sems dpa' chen po chos 'phags kyis chos gang thob par gyur pa 'di lta bu'i
chos rnams thob par gyur cig /ci ltar byang chub sems dpa' sems dpa' chen po chos 'phags bkur stir byed pa dang bla mar byed pa de bzhin du shes rab kyi pha rol tu phyin pa la bkur stir byed pa dang bla mar byed par shog cig /byang chub sems dpa' sems dpa' chen po chos
'phags ci ltar yang dag par ston pa bzhin du bdag cag kyang skye bo mang po la yang dag par ston par gyur cig /ci ltar byang chub sems dpa' sems dpa' chen po chos 'phags 'di shes rab kyi pha rol tu phyin pa dang thabs mkhas pa dang ldan zhing yongs su rdzogs pa de
bzhin du bdag cag kyang shes rab kyi pha rol tu phyin pa dang thabs la mkhas pa dang ldan zhing yongs su rdzogs par shog cig chos 'phags la yang bkur sti byas te/ byang chub sems dpa' rtag tu du dang tshong dpon gyi bu mo la sogs pa bu mo lnga brgya de dag gis shes rab kyi pha rol tu phyin
pa la mchod pa byas byang chub sems dpa' sems dpa' chen po chos 'phags la yang bkur sti byas te/ byang chub sems dpa' sems dpa' chen po chos 'phags kyi rkang ba lam go bo rnams kyis mngon du phyag 'tshal nas zhes byed cing thal mo sbyar te phyogs gcig tu 'dug go/ /
phyogs gcig tu 'dug nas byang chub sems dpa' sems dpa' chen po chos 'phags la byang chub sems dpa' sems dpa' chen po rtag tu ngus 'di skad ces smras so/ /rigs kyi bu 'di na bdag shes rab kyi pha rol tu phyin pa 'di tshol zhing 'brog dgon par phyin pa na/ rigs kyi
@276a */ /bu shar phyogs su song zhig dang shes rab kyi pha rol tu phyin pa thos par 'gyur ro zhes sgra thos te bdag gis sgra de las yang dag par bstan pa de thos nas shar phyogs ga la ba de logs su mchis nas 'di snyam du bsams te/ bdag gis sgra de la ci srid cig tu mchi bar
bgyi su'i drung du shes rab kyi pha rol tu phyin pa mnyan cing rnyed par 'gyur ba yang dag par 'gro ba sgra thos pa la bdag gis ma dris so snyam ste des bdag yid mi bde zhing shin tu gdung bar gyur nas/ sa phyogs de nyid du nyin mtshan bdun 'das te de ltar shin tu gdung bas zas la sems
pa ni ma byung gi gzhan du na shes rab kyi pha rol tu phyin pa 'ba' zhig yid la bgyis te ci srid cig tu mchi bar bgyi ba dang shes rab kyi pha rol tu phyin pa 'di su las mnyan pa rnyed par 'gyur ba sgra de las ma dris so snyam pa dang / de nas bdag gi mdun du de bzhin gshegs pa'i sku zhig byung
ste de 'di skad du rigs kyi bu khyod 'di nas dpag tshad lnga brgyar rim gyis song dang / grong khyer spos ldan zhes bya ba de na byang chub sems dpa' sems dpa' chen po chos 'phags shes rab kyi pha rol tu phyin pa ston cing 'chad pa mthong bar 'gyur ro zhes gsungs te/ de nas bdag
dga' ba dang rab tu dga' ba rgya chen po dang ldan par gyur te bdag dga' ba dang rab tu dga' ba rgya chen po de nyid kyis khyab par gyur nas sa phyogs de nas ma bskyod par khyod kyis shes rab kyi pha rol tu phyin pa ston pa thos so/ /de bdag gis thos pa na ting nge 'dzin gyi sgo mang po skyes par gyur
to; /bdag de na mchis pa na phyogs bcu'i 'jig rten gyi khams kyi sangs rgyas bcom ldan 'das rnams kyis dbugs dbyung ba mdzad pa legs so zhes bya ba byin te rigs kyi bu legs so legs so/ /khyod kyi ting nge 'dzin 'di dag ni shes rab kyi pha rol tu phyin pa las skyes pa yin
te; 'di la gnas pas nged kyis kyang sangs rgyas kyi chos rnams kyang yongs su rdzogs par byas so zhes de bzhin gshegs pa de dag gis bdag la shin tu legs par bstan yang dag par 'dzin du bcug yang dag bar gzengs bstod yang dag par dga' bar mdzad nas mi snang bar gyur to/
@276b bdag kyang de nas ting de 'dzin de las langs nas 'di snyam du bsams te de bzhin gshegs pa de dag gang nas byon de bzhin gshegs pa de dag gang du bzhud snyam mo/ /de nas yang bdag gis 'di snyam du byang chub sems dpa' sems dpa' chen po 'phags pa chos 'phags ni
gzungs thob pa mngon par shes pa lnga dang ldan pa sngon gyi rgyal ba dag la bgyi ba bgyis pa dge ba'i rtsa ba bskrun pa shes rab kyi pha rol tu phyin pa dang thabs mkhas pa la shin tu bslabs pa yin te/ de bdag la de bzhin gshegs pa de dag gang nas byon pa dang de bzhin gshegs pa de
dag gang du bzhud pa'i don 'di ji lta ba bzhin du stan par 'gyur ro snyam du bsams te/ bdag gis de bzhin gshegs pa'i sku'i sgra thos pa las ci ltar gdams pa de ltar shar phyogs gal bder mchis te mchis nas kyang rgyang ring mo zhig nas bdag gis 'phags pa chos ston pa
mthong ste mthong ma thag tu bdag la/ dper na dge slong bsam gtan dang po la snyoms par zhugs pa rtse gcig par yid la byed pa'i bde ba de lta bu skyes par gyur to/ /rigs kyi bu khyod la bdag de bzhin gshegs pa de dag gang nas byon de bzhin gshegs pa de dag gang du
bzhud ces 'dri na/ rigs kyi bu ci nas bdag de bzhin gshegs pa de dag byon pa dang bzhud pa 'tshal cing de bzhin gshegs pa mthong ba dang mi 'bral bar 'gyur bar de bzhin gshegs pa de dag byon pa dang bzhud pa bdag la bshad du gsol/ /'phags pa shes rab kyi
pha rol tu phyin pa brgyad stong pa las rtag tu ngu'i le'u zhes bya ste sum cu pa'o// //de skad ces smras pa dang / byang chub sems dpa' sems dpa' chen po chos 'phags kyis byang chub sems dpa' sems dpa' chen po rtag tu ngu la 'di skad ces smras so/ /
rigs kyi bu de bzhin gshegs pa de dag ni gang nas kyang ma byon gang du yang ma bzhud cing de bzhin nyid las ma gyos te/ de bzhin nyid gang yin pa de ni de bzhin gshegs pa'o/ /rigs kyi bu mi skye ba la 'ong ba'am 'gro ba med de mi skye ba gang yin pa de ni de bzhin gshegs
@277a */ /pa'o; /rigs kyi bu yang dag pa'i mtha' la ni 'ong ba'am 'gro ba shes pa med de yang dag pa'i mtha' gang yin pa de ni de bzhin gshegs pa'o/ /rigs kyi bu stong pa nyid la 'ong ba 'am 'gro ba shes pa med de stong pa nyid gang yin pa de ni de bzhin gshegs pa'o//
rigs kyi bu ci lta ba bzhin la ni 'ong ba'am 'gro ba shes pa med de ci lta ba bzhin gang yin pa de ni de bzhin gshegs pa'o/ /rigs kyi bu 'dod chags dang bral ba la ni 'ong ba'am 'gro ba shes pa med de 'dod chags dang bral ba gang yin pa de ni de bzhin gshegs pa'o/ /rigs kyi
bu 'gog pa la ni 'ong ba'am 'gro ba shes pa med de 'gog pa gang yin pa de ni de bzhin gshegs pa'o/ /rigs kyi bu nam mkha'i khams la ni 'ong ba'am 'gro ba shes pa med de nam mkha'i khams gang yin pa de ni de bzhin gshegs pa'o/ /rigs kyi bu chos de dag las de bzhin
gshegs pa gzhan na med de rigs kyi bu chos 'di dag gi de bzhin nyid gang yin pa dang chos thams cad kyi de bzhin nyid gang yin pa dang de bzhin gshegs pa'i de bzhin nyid gang yin pa 'di dag ni de bzhin nyid gcig ste rigs kyi bu de bzhin nyid la ni gnyis su byar med do/ /
rigs kyi bu de bzhin nyid gcig ste 'di lta ste med pa'i phyir gnyis sam gsum du bgrang ba las 'das pa'o/ /rigs kyi bu 'di lta ste dper na/ skyes bus sos ka'i zla ba tham sos ka'i tshab nyi ma gung gi dus la bab pa'i tshe smig rgyu g.yo ba mthong ba la 'dir chu btung ngo snyam nas de
gang du chu mthong ba de dang der rgyug na/ rigs kyi bu de ci snyam du sems shar phyogs kyi rgya mtsho chen po 'am lho phyogs sam nub phyogs sam byang phyogs las chu de gang nas 'ongs chu de gang du song/ rtag tu ngus smras pa rigs kyi bu smig rgyu la chu ma mchis na 'ong ba'am 'gro ba shes pa
lta ga la mchis te rigs kyi bu skyes bu de nyi mas gdungs shing byis pa'i rang bzhin can shes rab 'chal ba'i rang bzhin can gyis smig rgyu ba mthong nas chu ma mchis pa la chur 'du shes skyes kyi yang de la chu ni rang bzhin gyis ma mchis so/ /chos 'phags kyis smras pa/ rigs kyi bu de de
@277b bzhin no de de bzhin te/ de bzhin du rigs kyi bu gang su dag de bzhin gshegs pa la gzugs sam sgrar mngon par chags pa de dag ni de bzhin gshegs pa la byon pa 'am bzhud par rtog go /gang de bzhin gshegs pa la byon pa 'am bzhud par rtog pa de dag
thams cad ni byis pa'i rang bzhin can shes rab 'chal ba'i rang bzhin can zhes bya ste dper pa skyes bu de nyid chu med pa la chur 'du shes bsted pa bzhin no/ /de ci'i phyir zhe na/ de bzhin g.shegs pa ni gzugs kyi skur mi blta ste de bzhin gshegs pa ni chos kyi sku'o/ /rigs
kyi bu chos nyid ni 'ong ba'am 'gro ba med de rigs kyi bu de bzhin du de bzhin gshegs pa rnams la byon pa'am bzhud pa med do/ /rigs kyi bu 'di lta ste dper na sgyu ma byed pas sprul pa'i glang po che'i tshogs sam rta'i tshogs sam dpung bu chung gi tshogs la 'ong ba'am 'gro
ba med do/ /rigs kyi bu de bzhin du de bzhin gshegs pa la yang byon pa 'am bzhud pa med do/ /rigs kyi bu 'di lta ste dper na/ skyes bu gnyid kyis log pa'i rmi lam du de bzhin gshegs pa gcig gam gnyis sam gsum mam bzhi 'am lnga 'am drug gam
bdun nam brgyad dam dgu 'am bcu 'am nyi shu 'am sum cu 'am bzhi bcu 'am lnga bcu 'am brgya 'am de las lhag pa zhig mthong ba las sad pa dang / des de bzhin gshegs pa gcig kyang ma mthong na/ rigs kyi bu de ci snyam du sems/ de bzhin gshegs pa
de dag gang nas byon/ de bzhin gshegs pa de dag gang du bzhud/ rtag tu ngus smras pa/ rigs kyi bu rmi lam la chos gang yang yongs su grub par shes pa mi gda'o/ /rmi lam ni brdzun te yang dag pa ma lags so/ /chos 'phags kyis smras pa/ rigs
kyi bu de de bzhin te/ chos thams cad ni bcom ldan 'das kyis rmi lam lta bu'o zhes gsungs so/ /rigs kyi bu gang su dag de bzhin g.shegs pas chos thams cad rmi lam lta bur yang dag pa ci lta ba bzhin du bstan pa mi shes pa de dag ni de bzhin g.shegs pa la ming gi
@278a */ /sku dang gzugs kyi skur mngon bar zhen par byed de/ de ltar chos nyid mi shes pas de bzhin gshegs pa la byon pa dang bzhud par rtog go/ /gang dag de bzhin gshegs pa la byon pa dang bzhud par rtog pa'i byes pa so so'i skye bo de dag thams cad ni 'khor ba 'gro
bdrug po 'di dag thams cad du dong ba 'dong pa 'dong bar 'gyur ba'o/ /de dag thams cad kyi shes rab kyi pha rol tu phyin pa las rgyang ring du gyur pa'o/ /de dag thams cad ni sangs rgyas kyi chos las rgyang ring du gyur pa'o/ /rigs kyi bu yang gang dag chos thams cad rmi lam lta bu la de bzhin
gshegs pas chos thams cad rmi lam lta bu'o zhes yang dag pa ci lta ba bzhin du bstan pa shes pa de dag ni chos gang la yang 'ong ba'am 'gro ba 'am/ skye ba'am/ 'gag par mi rtog go/ /gang dag chos gang la yang 'ong pa 'am/ 'gro ba 'am skye ba 'am/ 'gag par mi rtog
pa de dag ni de bzhin gshegs pa'i chos nyid du rab tu shes so/ /gang dag de bzhin gshegs ba'i chos nyid du rab tu shes pa de dag ni de bzhin gshegs pa la byon pa'am bzhud par mi rtog go/ /gang dag de bzhin gzhes pa'i chos nyid de lta bu rab tu shes pa de dag ni bla na
med pa yang dag par rdzogs pa'i byang chub la nye bar spyod pa ste/ de shes rab kyi pha rol tu phyin pa la spyod pa'o/ bcom ldan 'das kyi nyan thos de dag ni yul 'khor gyi bsod snyoms don yod par zab ste/ de dang de dag ni 'jig rten gyi sbyin gnas so/ /rigs kyi bu 'di lta
ste; dper na rgya mtsho chen po'i nang na rin po che dag yod pa ni shar phyogs nas kyang ma 'ongs/ lho nas ma yin/ nub nas ma yin/ byang nas ma yin/ phyogs mtshams nas ma yin/ steng dang 'og nas ma yin/ phyogs bcu gang nas kyang ma 'ongs mod kyi 'on kyang sems can
dag gi dge ba'i rtsa ba la brten nas rgya mtsho chen po'i nang nas rin po che dag 'byung ste/ de dag kyang rgyu med par 'byung ba ma yin gyi/ rgyu dang; rkyen dang/ gzhi la rag las pa yin te brten nas 'gyung ngo/ /rin po che de dag 'gag pa yang phyogs bcu'i 'jig rten gang
@278b du yang mi 'pho mod kyi 'on kyang rkyen de dag yod na rin po che dag rab tu 'byed do/ /rkyen de dag med na rin po che de dag rab tu dbye ba yang med par 'gyur ro/ /rigs kyi bu de bzhin du de bzhin gshegs pa de dag gi sku yongs su grub pa yang phyogs bcu'i 'jig rten
gang nas kyang ma byon phyogs bcu'i 'jig rten gang du yang ma bzhud do/ /sangs rgyas bcom ldan 'das de dag gi sku rgyu med pa yang ma yin te sngon gyi spyad pas yongs su grub pa yin pas rgyu la rag las pa rkyen la rag las pa/ sngon gyi phrin las rnam par smin pa las byung ba yin zhing
de ni phyogs bcu'i 'jig rten gyi khams gang na yang yod pa ma yin no/ /'on kyang rkyen rnams yod na sku mngon par 'grub par 'gyur te/ rkyen de dag med na sku mngon par grub ba yang mi snang ngo/ /rigs kyi bu 'di lta ste/ dper na pe bang gi sgra byung ba yang gang
nas kyang ma 'ongs 'gags pa yang gang du yang mi 'gro gang na yang mi 'pho ste/ rgyu dang rkyen tshogs pa la brten nas byung ba rgyu la rag las pa rkyen la rag las pa/ 'di lta ste/ pi bang gi khog pa la brten pa gas pa la brten rgyud la brten yu ba la brten shing bu la brten rgyud
rten la brten mi de las skyes pa'i rtsol ba la brten nas 'di ltar pi bang de las sgra 'byung ste/ rgyu la rag las pa rkyen la rag las pa'i sgra de yang pi bang gi khog pa las ma byung ba gas pa las ma byung rgyud las ma byung yu ba las ma byung shing bu las ma byung rgyud rten las ma
byung mi de las skyes pa'i rtsol ba las sgra ma byung mod kyi/ 'on kyang de dag thams cad 'dus pa las kyang sgrar gdags so/ /sgra de 'gags pa yang gang du yang mi 'gro'o/ /de bzhin du rigs kyi bu sangs rgyas bcom ldan 'das rnams kyi sku yongs su 'grub pa
yang rgyu la rag las pa rkyen la rag las pa dge ba'i rtsa ba'i sbyor bdu mas yongs su grub pa yin te/ rgyu gcig gis ma yin rkyen gcig gis ma yin dge ba'i rtsa ba gcig gis sangs rgyas kyi sku rab tu dbye ba ma yin te rgyu med pa yang ma yin no/ /rgyu dang rkyen mang po
@279a */ /tshogs pa las byung ba yin te de ni gang nas kyang ma byon to/ /rgyu dang rkyen tshogs pa med kyang gang du yang mi bzhud de rigs kyi bu khyod kyis de bzhin gshegs pa de dag byon pa dang bzhud pa de ltar blta'o/ /rigs kyi bu chos thams cad kyi chos nyid kyang khyod kyis
'di bzhin du khong du chud par gyis shig /rigs kyi bu khyod gang tshun chad de ltar de bzhin gshegs pa dang / chos thams cad skye ba med pa dang / 'gag pa med par shes pa de tshun chad khyod bla na med pa yang dag par rdzogs pa'i byang chub tu nges par 'gyur zhing/ shes rab kyi
pha rol tu phyin pa dang thabs mkhas pa la nges par spyod par 'gyur ro/ /yang de bzhin gshegs pa rnams byon pa dang bzhud pa med pa 'di bshad pa'i tshes g.yo ba chen po byung ste/ stong gsum gyi stong chen po'i 'jig rten gyi khams 'di thams cad ltas chen po bcwa brgyad dang
rnam pa drug tu g.yos pa 'di lta ste/ 'gul rab tu 'gul kun tu rab tu 'gul/ g.yos rab tu g.yos kun tu rab tu g.yos/ ldeg rab tu ldeg kun tu rab tu ldeg /'khrugs rab tu 'khrugs kun tu rab tu 'khrugs/ chem chem rab tu chem chem kun tu rab tu chem
chem/ 'ur 'ur rab tu 'ur 'ur kun tu rab tu 'ur 'ur te/ bdud kyi gnas thams cad kyang dgrogs shing spa bkong bar gyur to/ /stong gsum gyi stong chen po'i 'jig rten gyi khams na rtswa dang shing gel ba dang sman dang nags tshal ci snyed yod pa de dag thams cad byang chub
sems dpa' sems dpa' chen po chos 'phags ga la bde logs su rab tu 'dud par gyur to/ /dus ma yin pa'i me tog dag kyang steng gi bar snang las 'thor zhing me tog gi char chen po dag kyang bab bo/ /lha rnams kyi dbang po brgya byin dang/ rgyal po chen po bzhi dag
kyang byang chub sems dpa' sems dpa' chen po chos 'phags dang / byang chub sems dpa' sems dpa' chen po rtag tu ngu dag gi phyogs su lha'i tsan dan gyi phye ma dang lha'i me tog dag gis 'thor mngon par 'thor mngon par rab tu 'thor zhing/ tshig 'di skad ces rigs
@279b kyi bu legs so legs so/ /rigs kyi bu khyod kyi mthus deng bdag cag gis kyang sems can gang 'jig tshogs la lta ba'i sa la gnas pa lta ba dang bcas pa thams cad la mngon par zhen pa'i 'jig rten thams cad dang mi mthun pa don dam pa las byung ba'i gtam
bstan pa thos so zhes zer ro/ /de nas byang chub sems dpa' sems dpa' chen po chos 'phags la byang chub sems dpa' sems dpa' chen po rtag tu dus 'di skad ces smras so/ /rigs kyi bu sa chen po gyos pa 'jig rten du byung ba 'di'i rgyu gang lags rkyen gang
lgas/ byang chub sems dpa' sems dpa' chen po chos 'phags kyis smras pa/ rigs kyi bu de bzhin gshegs pa rnams kyi mi byon mi bzhud pa bstan pa 'di khyod kyis dris te bdag gis bstan pas srog chags stong phrag brgyad mi skye ba'i chos la bzod pa thob
par gyur pa dang / srog chags khrag khrig phrag brgyad cu bla na med pa yang dag par rdzogs pa'i byang chub tu sems bskyed pa dang / srog chags drug khri bzhi stong rnams la chos kyi mig rdul med cing dri ma med pa rnam par dag par gyur to/ /de nas byang chub sems dpa'
sems dpa' chen po rtag tu du dga' ba dang rangs pa mchog tu rgya chen po dang ldan par gyur te/ gang bdag gis shes rab kyi pha rol tu phyin pa dang de bzhin gshegs pa rnams byon pa dang bzhud pa med pa'i bstan pa 'di dris pas sems can 'di snyed cig gi don byas par gyur pa ni bdag
gis rnyed pa mchog tu legs par rnyed do/ /'di nyid kyis bdag bla na med pa yang dag par rdzogs pa'i byang chub yongs su 'grub par bya ba'i dge ba'i rtsa ba mchog thob par gyur pas bla na med pa yang dag par rdzogs pa'i byang chub la bdag slar yang the tshom mi 'jug go /bdag ni the
tshom med par de bzhin gshegs pa dgra bcom pa yang dag par rdzogs pa'i sangs rgyas su 'gyur ro snyam pa dang / de dga' ba dang rangs pa de dang ldan pas ta la bdun tsam du nam mkha' la 'phags nas ta la bdun tsam na 'dug ste/ 'di ltar bdag nam mkha' la 'dug nas
@280a */ /byang chub sems dpa' sems dpa' chen po chos 'phags la bkur sti bya'o snyam du sems so/ /de nas lha rnams kyi dbang po brgya byin gyis byang chub sems dpa' sems dpa' chen po rtag tu ngu mngon par 'phags pa mthong ste de'i sems sems kyis shes
nas de la lha'i me tog man d'a ra ba dag byin te/ 'di skad du rigs kyi bu khyod kyis lha'i me tog 'di dag gis byang chub sems dpa' sems dpa' chen po chos 'phags la bkur sti byed pas bkur sti gyis shig/ rigs kyi bu 'di ni ngas khyod yongs su gzung pa yin te/ rigs
kyi bu khyod kyi mthus deng srog chags stong phrag mang po'i don byas te/ rigs kyi bu gang sems can thams cad kyi phyir ci ltar khyod spro bar byed pa de ltar bskal pa gzhal du med grangs med par spro bar byed cing khur chen po khyer bar byed pa'i sems can de dag ni rnyed par dka'o
zhes smras so/ /de nas byang chub sems dpa' sems dpa' chen po rtag tu ngus lha rnams kyi dbang po brgya byin kyi drung nas me tog man d'a ra ba de dag blangs te/ byang chub sems dpa' sems dpa' chen po chos 'phags la gtor mngon par gtor mngon par rab tu gtor nas
bdag gi lus kyis byang chub sems dpa' sems dpa' chen po chos 'phags la mngon par bkab ste tshig 'di skad ces/ rigs kyi bu deng slan chad khyod kyi rim gro dang zham ring bgyi ba'i slad du bdag gi lus khyod la dbul lo zhes smras te/ des bdag gi lus phul
nas byang chub sems dpa' sems dpa' chen po chos 'phags kyi mdun du thal mo sbyar te 'dug go/ /de nas tshong dpon gyi bu mo de dang bu mo lnga brgya de dag gis byang chub sems dpa' sems dpa' chen po rtag tu ngu la 'di skad ces/ rigs kyi bu bdag cag kyang kyod la lus
'bul gyis bdag cag kyang dge ba'i rtsa ba 'dis chos de dag thob par gyur cig /khyod nyid dang lhan cig tu yang dang yang sangs rgyas bcom ldan 'das rnams dang/ byang chub sems dpa' rnams la bkur stir bgyi bla mar bgyi de dag dang nye bar gyur par bgyi'o zhes smras so//
@280b de nas byang chub sems dpa' sems dpa' chen po rtag tu ngus tshong dpon gyi bu mo la sogs pa bu mo lnga brgya la 'di skad ces smras so/ /bu mo dag gal te khyed nga la lhag pa'i bsam pa'i bsam pas gnas par byed na nga la lhag pa'i bsam pas bdag nyid byin cig dang de ltar na bu mo khyed
ngas blang ngo/ /bu mo de dag gis smras pa/ khyod la lhag pa'i bsam pa thag pa nas khyod kyi rjes su mthun por 'jug go /khyod la lhag pa'i bsam pa ci 'dod pa bya bar bdag nyid 'bul lo/ /de nas byang chub sems dpa' sems dpa' chen po rtag tu ngus tshong
dpon gyi bu mo la sogs pa bu mo lnga brga de dag rgyan thams cad kyis brgyan te/ shing rta lnga brgya yang brgyan nas thams cad byang chub sems dpa' sems dpa' chen po chos 'phags la rim gro dang zham ring bya ba'i phyir phul te/ rigs kyi bu bdag ni g.yog mo 'di dag
'bul zhing shing rta lnga brgya 'di dag kyang yongs su longs spyad pa'i phyir khyod la 'bul lo/ /de nas lha rnams kyi dbang po brgya byin gyis rigs kyi bu de la legs so zhes bya ba byin te/ rigs kyi bu legs so legs so/ /rigs kyi bu de ltar byang chub sems dpa' sems
dpa' chen po dag gis 'byor pa thams cad yongs su gtang bar bya'o/ /yongs su gtong ba'i sems de lta bus byang chub sems dpa' sems dpa' chen po myur du bla na med pa yang dag par rdzogs pa'i byang chub mngon par rdzogs par 'tshang rgya'o/ /de ltar na
chos smra bdag la mchod pa byas nas shes rab kyi pha rol tu phyin pa dang thabs mkhas pa nyan nus te rigs kyi bu sngon gyi de bzhin gshegs pa dgra bcom pa yang dag par rdzogs pa'i sangs rgyas de dag gis kyang sngon byang chub sems dpa'i spyad pa spyod pa na 'di lta bu'i
tshul dang 'di lta bu'i gtong ba la gnas nas bla na med pa yang dag par rdzogs pa'i byang chub yang dag par bsrubs te shes rab kyi pha rol tu phyin pa dang thabs mkhas pa yongs so dris so/ de nas byang chub sems dpa' sems dpa' chen po chos 'phags
@281a */ /kyis tshong dpon gyi bu mo la sogs pa bu mo lnga brgya po de dag dang shing rta lnga brgya po de dag byang chub sems dpa' sems dpa' chen po rtag tu ngu'i dge ba'i rtsa ba yongs su bkang ba'i phyir blangs te blangs nas rigs kyi bu rtag tu ngu la slar byin no/ /de nas
byang chub sems dpa' sems dpa' chen po chos 'phags stan las langs te bdag gi khyim du zhugs pa dang nyi ma nub par gyur to/ /de nas byang chub sems dpa' sems dpa' chen po rtag tu ngu 'di snyam du 'di ltar bdag chos 'dod pa'i phyir 'ongs la 'dug pa'am nyal bar
byed pa ni bdag gi mi cha la 'di ni ma legs kyis byang chub sems dpa' sems dpa' chen po chos 'phags bdag gzung ba'i phyir 'di lta ste chos ston du phyir ma byung gi bar du bdag 'greng ba dang 'chag pa'i spyod lam gnyis kyis dus 'da' bar bya'o zhes sems par gyur
to; /de nas byang chub sems dpa' sems dpa' chen po chos 'phags lo bdun gyi bar du ting nge 'dzin gcig la snyoms par zhugs par gyur cing byang chub sems dpa'i ting nge 'dzin stong phrag gzhal du med grangs med pa dag dang shes rab kyi pha rol tu phyin
pa dang thabs mkhas pa las byung ba la gnas par gyur to/ /byang chub sems dpa' sems dpa' chen po rtag tu ngu yang lo bdun gyi bar ngu gnyid dang rmugs pa med par spyod lam rnam pa gnyis kyis dus 'da' bar byed do/ lo bdun gyi bar du 'dod pa'i
rtog pa ma byung/ gnod sems kyi rtog pa ma byung/ rnam par 'tshe ba'i rtog pa ma byung/ ro la brkam pa ma yin sems kyi rnam par rtog pa ma byung ste/ gzhan du na byang chub sems dpa' sems dpa' chen po chos 'phags ting nge 'dzin las nam ldang bar 'gyur/ bdag
cag gis kyang khri gang la rigs kyi bu de 'dug nas chos ston par 'gyur ba byang chub sems dpa' sems dpa' chen po chos 'phags kyi chos kyi khri bsham na bdag gis sa phyogs 'di chag chag ma btab kyis/ sa phyogs gang du byang chub sems dpa'
@281b sems dpa' chen po chos 'phags shes rab kyi pha rol tu phyin pa dang thabs mkhas pa rab tu ston pa 'gyur ba der legs par byug par bya me tog sna tshogs mngon par dgram mo snyam mo/ /tshong dpon gyi bu mo la sogs pa bu mo lnga brgya de dag kyang byang chub sems
dpa' sems dpa' chen po rtag tu ngu'i rjes su slob cing spyod lam gnyis kyis dus 'da' bar byed de/ bya ba thams cad kyang de'i rjes su 'jug go/ /de nas byang chub sems dpa' sems dpa' chen po rtag tu dus lha'i sgra dag las byang chub sems dpa'
sems dpa' chen po chos 'phags da ste zhag bdun na ting nge 'dzin 'di las ldang ste langs nas grong khyer gyi dbus su 'dug ste chos ston par 'gyur ro zhes thos so/ /de nas byang chub sems dpa' sems dpa' chen po rtag tu dus lha'i sgra de thos
pa dang/ dga' mgu yi rangs rab tu dga' mgu zhing bde ba dang/ yid bde ba skyes te/ tshong dpon gyi bu mo la sogs pa bu mo lnga brgya dang lhan cig tu sa phyogs de phyags nas chos kyi khri rin po che sna bdun gyi rang bzhin bshams so/ /de
nas bu mo de dag gis rang rang gi bla gos lus las phud de bla gos lnga brgya po de dag stan gang la byang chub sems dpa' sems dpa' chen po chos 'phags 'dug nas chos ston par 'gyur ba der bting ngo/ /de ltar byang chub sems dpa' sems dpa'
chen po chos 'phags kyi chos kyi stan bshams pa la bu mo de dag thams cad dga' ma gu yi rangs rab tu dga' zhing mgu ba dang/ yid bde ba skyes par gyur to/ /de nas byang chub sems dpa' sems dpa' chen po rtag tu dus phyogs der chag chag
gdab par 'dod na/ ci nas kyang bdud sdig can gyis byang chub sems dpa' sems dpa' chen po rtag tu du de chu ma rnyed nas sems mi dga' zhing sdug bsngal te/ yid mi bde bar gyur cing / sems gzhan du 'gyur ba dang/ gang gis de'i dge ba'i
@282a */ /rtsa ba nub par 'gyur ba dang/ mchod pa de yang mi mdzes par bya ba'i phyir gang gis sa phyogs der chag chag 'debs pa'i chu de thams cad kyang mi snang ba nyid du byas pas ? kun tu chu btsal na ma rnyed do/ /de nas byang chub sems dpa'
sems dpa' chen po rtag tu du 'di snyam du ma la bdag gi lus phug la khrag gis sa phyogs 'di chag chag gdab bo/ /de ci'i phyir zhe na/ sa phyogs 'di ni rdul che ste sa phyogs 'di nas rdul gyi kha mas byung bas byang chub sems dpa' sems dpa'
chen po chos 'phags kyi lus la phog na mi rung gis bdag gi lus gdon mi za bar 'jig pa'i chos can 'dis ci zhig bya/ bdag gi lus 'di lta bu'i bya ba la zhig pa ni sla'i nus pa med pa'i bya ba la 'dod pa'i rgyu dang 'dod pa'i gzhis yang dang yang du
'khor bar 'khor zhing/ bdag gi lus stong phrag mang po de lta bu'i gnas su zhig pa ni 'di lta bu'i gnas sam/ chos yongs su gzung ba'i phyir ni ma yin te/ 'dod pa de lta bu'i chos can la zhig pa yin no snyam du bsams so/ /de nas byang chub
sems dpa' sems dpa' chen po rtag tu dus de ltar bsams nas mtshon rnon po blangs te/ bdag gi lus kun tu phug nas rang gi khrag gis sa phyogs de thams cad du chag chag btab bo/ /byang chub sems dpa' sems dpa' chen po rtag tu ngu'i rjes su
slob pa tshong dpon gyi bu mo la sogs pa bu mo lnga brgya de dag thams cad kyis kyang mtshon rnon po blang te/ rang rang gi lus phug nas rang rang gi khrag gis sa phyogs de thams cad du chag chag btab ste/ de dag la bdud sdig can des dge ba'i rtsa ba'i bar chad
bya ba'i glags gang du rnyed par 'gyur ba byang chub sems dpa' sems dpa' chen po rtag tu ngu ? dang bu mo de dag thams cad sems gzhan du gyur pa med do/ /de nas lha rnams kyi dbang po brgya byin 'di snyam du sems te/ byang chub sems dpa' sems dpa'
@282b chen po rtag tu du 'di tsam du chos 'dod pa dang/ ci tsam du yi dam la brtan pa dang/ ci tsam du go cha chen po bgos pa dang/ lus dang srog dang longs spyod rnams la mi lta ba dang/ bla na med pa yang dag par rdzogs pa'i byang chub rtogs par bya ba'i phyir 'di
lta ste/ bla na med pa yang dag par rdzogs pa'i byang chub mngon par rdzogs par sangs rgyas nas 'khor ba'i sdug bsngal yongs su dpag tu med pa las sems can thams cad thar bar bya'o snyam du lhag pa'i bsam pa la zhugs pa ni ngo mtshar to snyam mo/ /
de nas lha rnams kyi dbang po brgya byin gyis khrag de dag thams cad lha'i tsan dan gyi chur byin gyis brlabs te/ lha'i tsan dan gyi chu dri dam pa rgya che ba bsam gyis mi khyab pa dang ldan pa de'i dris sa phyogs de kho ra khor yug tu dpag tshad lnga brgya tshang bar
yongs su khyab bo/ /de nas lha rnams kyi dbang po brgya byin gyis byang chub sems dpa' sems dpa' chen po rtag tu ngu la 'di skad ces/ rigs kyi bu legs so legs so/ /rigs kyi bu khyod kyi brtson 'grus bsam gyis mi khyab pa legs so/ /
khyod kyi chos 'dod pa dang chos yongs su tshol ba yang legs te/ rigs kyi bu sngon gyi de bzhin gshegs pa dgra bcom pa yang dag par rdzogs pa'i sangs rgyas de dag gis kyang lhag pa'i bsam pa 'di lta bu dang/ brtson 'grus 'di lta bu dang/ chos 'dor
pa 'di lta bus bla na med pa yang dag par rdzogs pa'i byang chub yang dag par bsgrubs so zhes smras so/ /de nas byang chub sems dpa' sems dpa' chen po rtag tu du 'di snyam du sems te/ bdag gis byang chub sems dpa' sems dpa' chen po chos
'phags kyis chos kyi stan ni bting sa phyogs 'di phyag dar ni legs par byas/ chag chag ni lags par btab na bdag gis me tog gang dag gis sa phyogs 'dir gtor bar bya ba dang/ byang chub sems dpa' sems dpa' chen po chos 'phags chos 'chad
@283a */ /cing chos kyi stan la 'dug pa la gtor bar bya ba'i me tog de dag gang nas rnyed par 'gyur snyam mo/ /de nas lha rnams kyi dbang po brgya byin gyis byang chub sems dpa' sems dpa' chen po rtag tu ngu la 'di skad ces/ rigs kyi bu lha'i
me tog man d'a ra ba 'di dag long la khyod kyis sa phyogs 'di dag tu me tog bkram par gyis shig /byang chub sems dpa' sems dpa' chen po chos 'phags chos ston cing chos kyi khril 'dug pa la yang gtor cig ces smras nas/ des de la lha'i me tog
man da' ra ba lha'i kha la stong pyin ? no/ /de nas byang chub sems dpa' sems dpa' chen po rtag tu dus me tog de dag blangs te/ me tog kha cig gis ni sa phyogs der me tog bkram pa byas so/ /me tog kha cig gis ni byang chub sems dpa' sems dpa'
chen po ? chos 'phags la gtor to/ /de nas byang chub sems dpa' sems dpa' chen po chos 'phags lo bdun 'das pa dang ting nge 'dzin de las langs te/ chos kyi stan gang na yod pa der 'ongs nas stan bting ba la 'dug ste/ 'khor brgya stong phrag du mas yong
su bskor cing mdun gyis bltas nas shes rab kyi pha rol tu phyin pa ston to/ /de nas byang chub sems dpa' sems dpa' chen po rtag tu ngus ? byang chub sems dpa' sems dpa' chen po chos 'phags mthod ma thag tu 'di lta ste/ dper na bsam gtan dang po
la snyoms par zhugs pa'i dge slong rtse gcig tu yid la byed pa bzhin du bde ba de lta bu thob bo/ /de la byang chub sems dpa' sems dpa' chen po chos 'phags shes rab kyi pha rol tu phyin pa ston pa ni 'di yin te/ 'di lta ste chos thams cad mnyam pa nyid
pas shes rab kyi pha rol tu phyin pa mnyam pa nyid do/ /chos thams cad dben pa nyid pas shes rab kyi pha rol tu phyin pa dben pa nyid do/ /chos thams cad g.yo ba med pa nyid pas shes rab kyi pha rol tu phyin pa g.yo ba med pa nyid do/ /chos thams cad
@283b rlom pa med pa nyid pas shes rab kyi pha rol tu phyin pa rlom pa med pa nyid do/ /chos thams cad khengs pa med pa nyid pas shes rab kyi pha rol tu phyin pa khengs pa med pa nyid do/ /chos thams cad ro gcig pa nyid pas shes rab kyi pha rol tu phyin pa ro gcig
pa nyid do/ /chos thams cad mu med pa nyid pas shes rab kyi pha rol tu phyin pa mu med pa nyid do/ /chos thams cad skye ba med pa nyid pas shes rab kyi pha rol tu phyin pa skye ba med pa nyid do/ /chos thams cad 'gag pa med pa nyid pas shes rab kyi pha rol tu phyin
pa 'gag pa med pa nyid do/ /nam mkha' mu med pa nyid pas shes rab kyi pha rol tu phyin pa mu med pa nyid do/ /rgya mtsho mu med pa nyid pas shes rab kyi pha rol tu phyin pa mu med pa nyid do/ /ri rab sna tshogs pa nyid pas shes rab kyi pha rol tu phyin pa sna tshogs pa nyid
do/ /nam mkha' rtog pa med pa nyid pas shes rab kyi pha rol tu phyin pa rtog pa med pa nyid do/ /gzugs mu med pa nyid pas shes rab kyi pha rol tu phyin pa mu med pa nyid do/ /de bzhin du tshor ba dang/ 'du shes dang / 'du byed rnams dang / rnam
par shes pa mu med pa nyid pas shes rab kyi pha rol tu phyin pa mu med pa nyid do/ /sa'i khams mu med pa nyid pas shes rab kyi pha rol tu phyin pa mu med pa nyid do/ /de bzhin du chu'i khams dang/ me'i khams dang/ rlung gi khams mu med pa nyid pas shes
rab kyi pha rol tu phyin pa mu med pa nyid do/ /nam mkha'i khams mu med pa nyid pas shes rab kyi pha rol tu phyin pa mu med pa nyid do/ /rnam par shes pa'i khams mu med pa nyid pas shes rab kyi pha rol tu phyin pa mu med pa nyid do/ /rdo rje lta bu'i chos mnyam
pa nyid pas shes rab kyi pha rol tu phyin pa mnyam pa nyid do/ /chos thams cad ma 'dres pa nyid pas shes rab kyi pha rol tu phyin pa ma 'dres pa nyid do/ /chos thams cad dmigs su med pa nyid pas shes rab kyi pha rol tu phyin pa dmigs su med pa nyid do/ /chos
@284a */ /thams cad rnam par 'jig pa mnyam pa nyid pas shes rab kyi pha rol tu phyin pa rnam par 'jig pa mnyam pa nyid do/ /chos thams cad nyed pa med pa nyid pas shes rab kyi pha rol tu phyin pa byed pa med pa nyid do/ /chos thams cad bsam gyis mi khyab pa
nyid pas shes rab kyi pha rol tu phyin pa bsam gyis mi khyab pa nyid du rig par bya'o zhes bya ba yin no/ /de nas byang chub sems dpa' sems dpa' chen po rtag tu ngu de ltar 'dug bzhin du de'i tshe chos thams cad mnyam pa nyid ces bya ba'i ting nge 'dzin gyi rgyal po skyes
par gyur to/ /chos thams cad dben pa zhes bya ba'i ting nge 'dzin dang/ chos thams cad g.yo ba med pa zhes bya ba'i ting nge 'dzin dang/ chos thams cad rlom pa med pa zhes bya ba'i ting nge 'dzin dang/ chos thams cad khengs pa med pa zhes bya ba'i ting nge 'dzin dang/
chos thams cad ro gcig pa zhes bya ba'i ting nge 'dzin dang / chos thams cad mu med pa zhes bya ba'i ting nge 'dzin dang / chos thams cad skye ba med pa zhes bya ba'i ting nge 'dzin dang / chos thams cad 'gag pa med pa zhes bya ba'i ting nge 'dzin dang / nam mkha' mu med pa
zhes bya ba'i ting nge 'dzin dang/ rgya mtsho mu med pa zhes bya ba'i ting nge 'dzin dang / ri rab sna tshogs pa zhes bya ba'i ting nge 'dzin dang / nam mkha' rtog pa med pa zhes bya ba'i ting nge 'dzin dang / gzugs mu med pa zhes bya ba'i ting nge 'dzin dang / de bzhin du tshor ba
dang 'du shes dang 'du byed rnams dang rnam par shes pa mu med pa zhes bya ba'i ting nge 'dzin dang/ sa'i khams mu med pa zhes bya ba'i ting nge 'dzin dang/ de bzhin du chu'i khams dang me'i khams dang rlung gi khams mu med pa zhes bya ba'i ting nge 'dzin dang/ nam mkha'i
khams mu med pa zhes bya ba'i ting nge 'dzin dang/ rnam par shes pa'i khams mu med pa zhes bya ba'i ting nge 'dzin dang/ rdo rje lta bu zhes bya ba'i ting nge 'dzin dang/ chos thams cad ma 'dres pa zhes bya ba'i ting nge 'dzin dang/ chos thams cad ma 'dres pa zhes bya ba'i ting nge 'dzin dang / chos thams cad dmigs su med pa
@284b zhes bya ba'i ting nge 'dzin dang/ chos thams cad rnam par 'jig pa mnyam pa nyid ces bya ba'i ting nge 'dzin dang/ chos thams cad byed pa med pa zhes bya ba'i ting nge 'dzin dang/ chos thams cad bsam gyis mi khyab pa zhes bya ba'i ting nge 'dzin te/ byang chub
sems dpa' sems dpa' chen po rtag tu dus de lta bu la sogs pa'i ting nge 'dzin gyi sgo brgya stong phrag drug cu rab tu thob par gyur to/ /'phags pa shes rab kyi pha rol tu phyin pa brgyad stong pa las chos 'phags kyi le'u zhes bya ste sum cu rtsa gcig pa'o// //
rab 'byor byang chub sems dpa' sems dpa' chen po rtag tu ngus ting nge 'dzin gyi sgo brgya stong phrag drug cu thob ma thag tu/ shar phyogs dang lho phyogs dang nub phyogs dang byang phyogs dang mtshams dang 'og dang steng gi phyogs dang phyogs bcu'i 'jig rten stong gsum
gyi stong chen po'i 'jig rten gyi khams gang g'a'i klung gi bye ma snyed dag na/ sangs rgyas bcom ldan 'das gang g'a'i klung gi bye ma snyed dag dge slong gi dge 'dun gyis yongs su bskor cing byang chub sems dpa'i tshogs kyis mdun du byas te tshul 'di lta bu nyid dang ming 'di
nyid dang yi ge 'di nyid kyis shes rab kyi pha rol tu phyin pa 'di 'chad pa mthong ngo/ /'di lta ste dper na/ da ltar nga stong gsum gyi stong chen po'i 'jig rten gyi khams 'di na chos ston pa dge slong gi dge 'dun gyis yongs su bskor cing/ byang chub sems
dpa'i tshogs gyis mdun du byas te tshul 'di nyid dang ming 'di nyid dang yi ge 'di nyid kyis shes rab kyi pha rol tu phyin pa 'di 'chad pa bzhin no/ /de mang du thos pa bsam gyis mi khyab pa dang thos pa rgya mtsho dang ldan par gyur te/ gar skyes pa thams cad du yang nam
yang sangs rgyas dang bral bar ma gyur to/ /skye ba thams cad du yang gang dang gang du sangs rgyas bcom ldan 'das rnams mngon sum du 'gyur ba de dang de dag tu skyes te/ tha na rmi lam na yang sangs rgyas bcom ldan 'das dag dang mi 'bral bar 'gyur ro/
@285a */ /nges mi khom pa thams cad ni spangs dal ba phun sum tshogs pa ni bsgrubs so/ /de nas bcom ldan 'das kyis tshe dang ldan pa kun dga' bo la bka' stsal pa/ kun dga' bo rnam grangs 'dis kyang shes rab kyi pha rol tu phyin pa 'di byang chub
sems dpa' sems dpa' chen po rnams kyi thams cad mkhyen pa'i ye shes sgrub pa yin par rig par bya'o/ /kun dga' bo de lta bas na byang chub sems dpa' sems dpa' chen po thams cad mkhyen pa'i ye shes thob par 'dod pa dag gis shes rab kyi pha rol tu
phyin pa 'di la spyad par bya'o/ /shes rab kyi pha rol tu phyin pa 'di mnyan par bya gzung bar bya bcad ? par bya klag par bya/ kun chub par bya rab tu gdon par bya bstan par bya nye bar bstan par bya/ lung dpog par bya la ton du bya bri bar bya de bzhin gshegs pa'i byin gyi
rlabs kyis glegs bam chen po la yi ge gsal zhing rab tu gsal pa legs par bris te/ me tog dang bdug pa dang dri dang/ phreng ba dang byug pa dang/ phye ma dang rol mo dang/ na bza' dang gdugs dang/ rgyal mtshan dang dril bu dang/ bdan dang khor
khor yug tu mar me'i phreng ba dang mchod pa rnam pa mang pos/ bkur stir bya bla mar bya rjed par bya mchod par bya ri mor bya bsnyen bkur bya ste kun dga' bo 'di ni nga'i rjes su bstan pa'o/ /de ci'i phyir zhe na/ shes rab kyi pha rol tu phyin pa 'di las thams cad
mkhyen pa'i ye shes yongs su rdzogs par 'gyur ro/ /kun dga' bo 'di ji snyam du sems de bzhin gshegs pa khyod kyi ston pa yin nam/ kun dga' bos gsol pa/ bcom ldan 'das bdag gi ston pa lags so/ /bde bar gshegs pa bdag gi ston
pa lags so/ /de skad ces gsol pa dang/ bcom ldan 'das kyis tshe dang ldan pa kun dga' bo la 'di skad ces bka' stsal to/ /kun dga' bo khyod kyi ston pa de bzhin gshegs pa la kun dga' bo khyod kyis lus kyi las byams pa yid du 'ong ba dang ngag gi
@285b las byams pa yid du 'ong ba dang yid kyi las byams pa yid du 'ong ? pas rim gror byas te/ de lta bas na kun dga' bo da ltar nga bzhugs te 'tsho zhing gzhes pa'i sku 'di la ci ltar khyod kyis dga' ba dang dad pa dang dad pa dang ri mor byas pa kun dga' bo de ltar nga 'das nas
shes rab kyi pha rol tu phyin pa 'di la yang byos shig /kun dga' bo ci nas shes rab kyi pha rol tu phyin pa 'di nub par mi 'gyur zhing ci nas khyod skyes bu tha mar mi 'gyur bar kun dga' bo khyod la lan gnyis lan gsum du yongs su gtad do rjes su yongs su gtad do/ /kun
dga' bo shes rab kyi pha rol tu phyin pa 'di 'jig rten na ci srid du rab tu spyod pa de srid du de bzhin gshegs pa bzhugs par rig par bya'o/ /kun dga' bo de srid du de bzhin gshegs pa chos ston par rig par bya'o/ /kun dga' bo gang shes rab kyi pha rol tu phyin pa 'di
nyan pa dang 'dzin pa dang 'chang ba dang klog pa dang kun chub par byed pa dang/ rab tu gdon pa dang ston pa dang nye bar ston pa dang lung 'bogs pa dang kha ton byed pa dang yi ger 'dri ba dang/ me tog dang bdug pa dang dri dang phreng ba dang byug pa dang phye ma dang na bza' dang gdugs dang rgyal
mtshan dang dril bu dang ba dan dag dang khor yug tu mar me'i phreng ba dang mchod pa rnam pa mang po dag gis/ bkur stir byed bla mar byed rjed par byed mchod par byed ri mor byed bsnyen bkur byed pa'i sems can de dag ni sangs rgyas mthong ba dang dam pa'i chos nyan pa dang dge 'dun la rim
gro byed pa dang ma bral bar rig par bya'o/ /kun dga' bo sems can de dag ni de bzhin gshegs pa'i drung na spyod par rig par bya'o/ /bcom ldan 'das dgyes shing de skad ces bka' stsal pa dang/ byang chub sems dpa' sems dpa' chen po byams pa la sogs pa dang tshe dang
ldan pa rab 'byor dang tshe dang ldan pa sh'a ri'i bu dang tshe dang ldan pa kun dga' bo dang lha rnams kyi dbang po brgya byin dang lha dang mi dang lha ma yin dang dri zar bcas pa'i 'jig rten yi rangs te/ bcom ldan 'das kyis gsungs pa la mngon par bstod do/ /'phags pa
@286a */ /shes rab kyi pha rol tu phyin pa brgyad stong pa las yongs su gtad pa'i le'u zhes bya ste sum cu rtsa gnyis pa'o// //bcom ldan 'das ma 'phags pa shes rab kyi pha rol tu phyin pa brgyad stong pa rdzogs so// //
rgya gar gyi mkhan po sh'-kya se na dang dzny'a na si-diDHi dang zhu chen gyi lo ts'a ba ban de dha rma t'a sh'i la la sogs pas bsgyur cing zhus te gtan la phab/ slad kyis dbang phyug dam pa'i mnga' bdag bod kyi dbal lha btsan po bkra shis lha sde btsan gyi bkas/ rgya gar gyi mkhan po su-bh'a
Shi ta dang / sgra bsgyur gyi lo ts'a ? ba dge slong rin chen bzang pos 'grel pa dang mthun par bsgyur/ slad kyis rgya gar gyi mkhan po paNDi ta chen bo d'i paM ka ra shr'i dzNY'a ? na dang / zhu chen gyi lo ts'a ? ba dge slong rin chen bzang pos yul dbus kyi 'grel pa dang gtugs nas
bcos shing zhus te gtan la phab/ yang slad kyis kyi smad gnye thang na mo cher/ paNDi ta chen po d'i paM ka ra shr'i dzNY'a dang / lo ts'a ba 'grom rgyal ba'i 'byung gnas gnyis kyis brgyad stong ba bshad pa'i dus su che long zhig gtan la phab/ phyi sar sgreng gtsug lag khang du
lo ts'a ba 'bro ma rgyal ba'i 'byung gnas kyis rgya gar gyi mdo gsum dang gtugs nas lan gnyis gtan la phab/ slad kyis yang lo ts'a ba de nyid kyis bshad pa mdzad cing phran tshegs kyang gtan la phab/ dus phyis lo ts'a ba chen po sh'-ky'i dge slong blo ldan shes rab kyis kha che'i dpe dang yul dbus kyi dpe du ma bsags nas gtan la phab// //
@286b [BP]